Har valgt Onfone for hele familien, og i det store hele er det et ok selskab som jeg faktisk godt vil anbefale, men PAS PÅ DERES DATA-FÆLDE.  Min datter fik lukket mobil og en regning på 524 kr. for dataforbrug på én aften (få timer).  Jeg ringede derfor til Onfone så snart jeg fandt ud af at der var sket en fejl. Efter omstilling til teknisk support, fik jeg besked om at ”hun ikke kunne gøre noget , og at jeg var nødt til at skrive en skriftlig klage”. Så selv om jeg var træt af at skulle bruge tid på det, havde jeg ikke noget valg…. Og skulle mobilen fungere igen skulle pengene indbetales straks. Onfone skriver: ”Vi tager klager over fakturering meget alvorligt, fordi du som kunde altid skal kunne stole på dit teleselskab”. Derfor havde jeg håbet på en kompensation for det som måtte være en fejl, for hvordan kan man downloade 90000 kb. på 0 (ingen) sek til ganske få sekunder. Der var flere af disse downloads som alle var takseret til 27 - 30 kr. 
Dagen efter, og efter mobilen VAR lukket fik vi denne mail: "Vi informerer dig hermed om, at din maksimale kreditbeløb for mobilnummer xx xx xx xx er nået. Din mobiltelefon er derfor blevet spærret for udgående kald og SMS. Da saldoen på din Onfone konto er -523,91, bedes du indsætte penge på din Onfone konto" (citat slut). 
Det store dataforbrug skulle være foregået på få timer på én aften. Min datter fik 1. reminder dagen EFTER det KÆMPE overforbrug skulle være sket. 
Jeg har fået oplyst at det ikke er teknisk muligt at bruge for flere hundrede kr. data på få timer på en mobil, med relativ lav download hastighed. For 30 kr. får man 3 GB data ekstra hos Onfone…. Men når man uforskyldt  (måske) får et overforbrug ud over det som er inkluderet i et abonnement,  kan man risikere både lukning af mobilen, en regning på flere hundrede kr. + gebyr for at få telefonen åbnet igen. Jeg synes det er meget drastisk at lukke en mobil med SÅ kort varsel, og jeg mener ikke at det  er fair at holde kunder ”gidsler” på denne måde, når man ikke er advaret på forhånd. 
Jeg har nu skrevet til Onfone 3 gange og det skal retfærdigvis siges, at jeg har fået svar hver gang, men de har ikke til hensigt at ændre på kundernes risiko for at "falde i data-fælden". Jeg skrev til dem: "Hvis i vil i være FAIR med dataforbrug, så gør som andre udbydere, og nedsæt data hastigheden når grænsen er ved at være nået.
Her ser i kopi af hvad de eksempelvis skriver i betingelser hos Happii Mobil: ”Overskrider kunden det inkluderede forbrug pr. måned, begrænses kundens dataforbindelse automatisk til hastigheden 64/64 Kbps måneden ud. Kunden bliver ikke takseret for ekstra forbrug”. Det må vist kunne betegnes som fair! 
Men her er hvad de skriver til det: "Nedsat hastighed er noget som vi har valgt fra, og på nuværende tidspunkt ved vi ikke om det kommer". Med andre ord: Vi ønsker fortsat at have muligheden for at tjene på at vores kunder falder i fælden. Som bekendt benytter både Happii Mobil og Onfone TDC’s netværk…..
Når det gælder tale, og forbrug i udlandet, så får man div. advarsler om at forbrug er ved at være opbrugt, men når det gælder dataforbrug i DK mener Onfone at det er ok at deres kunder skal betale flere hundrede kr. for download - og man er IKKE advaret på forhånd. Det vil jeg IKKE betegne som FAIR. 
Det er meget ærgerligt at Onfone falder igennem på dette område, da vi som nævnt ellers er godt tilfredse. - Derfor får de alligevel 3 stjerner i bedømmelsen.... 
Jeg har givet dem 3 skriftlige henvendelser, før jeg skriver dette på Trustpilot, så de HAR også haft mulighed for at kompensere (hvilket de ikke ønsker) - eller sende en teknisk redegørelse der viser at det er muligt at downloade så meget, på så kort tid. - Det har jeg ikke modtaget..... Så PAS PÅ DATAFÆLDEN HOS ONFONE... gør du det, er det et ok selskab der - trods alt - også svarer på skriftlige henvendelser, og er ærlige om at det fortsat ønsker muligheden for at tjene på de kunder der ikke er opmærksomme på om deres forbrugsgrænse er nået. - Eller tjene på data som det ikke er teknisk muligt at downloade. Ærgerligt.... Det KUNNE være så godt...